Lè Ou Pran Retrèt Nan Pwòp Biznis Ou: Sa Ou Bezwen Konnen

(lòt bò a)

• 

• 

• 

• 

• 

Lè Ou Pran Retrèt Nan Pwòp Biznis Ou:

Sa Ou Bezwen Konnen 2008

Si ou posede yon biznis epi ou ap dirije biznis 

la, epi ou poko gen tout laj pou retrèt konplè ou 

men ou ap prepare pou li, Sekirite Sosyal ap bezwen 

konnen si ou ap retrète nèt, oswa si ou planifye pou 

ou toujou kontinye travay. Si ou nan laj pou pran retrèt 

konplè ou oswa ou depase laj la, ou ka touche tout valè 

benefis Sekirite Sosyal ou, kèlkeswa si ou retrète ou pa, 

nan biznis ou.

Lè ou travay pou yon lòt moun, li fasil pou 

detèmine si ou “retrete.” Chèk travay ou rakonte 

tout istwa a. Men lè ou travay nan pwòp biznis pa 

ou (oswa biznis fanmi ou posede), oswa ou se yon 

responsab nan yon konpayi, se pa yon afè ki senp. 

Paske ou ka nan pozisyon pou ou ka kontwole ki 

salè ou fè, ou ka bezwen bay Sekirite Sosyal plis 

enfòmasyon—tankou fòm taks oswa dosye konpayi 

a—lè ou ap aplike pou benefis retrèt ou. Sa ap ede 

nou detèmine kantite benefis Sekirite Sosyal ou. Salè 

ou dwe dakò avèk travay ou fè a. Ou pa dwe bay 

pwòp tèt ou yon salè ki pi piti poutèt pou ou ka rete 

anba limit salè Sekirite Sosyal.

Kòman salè ou diminye benefis Sekirite 

Sosyal ou

Limit nan valè lajan ou touche chanje chak ane. Si 

ou poko rive nan laj pou pran retrèt konplè nan lane 

2008, ou kapab touche jiska $13.560 san sa pa afekte 

benefis ou yo. Pou chak $2 ou touche ki depase limit sa 

a, n ap kenbe $1 nan benefis. Si ou pral rive nan laj pou 

pran retrèt konplè nan lane 2008, yo pral redwi benefis 

ou yo pa $1 pou chak $3 ou touche ki depase $36.120 

jiska w rive nan mwa pou pran retrèt konplè. Lè w rive 

nan laj pou pran retrèt konplè, yo pa pral redwi benefis 

sekirite sosyal ou yo kèlkanswa valè lajan ou touche.

Pandan plizyè ane, laj pou yon moun te pran retrèt 

konplè se te 65 an. Sepandan, akòmanse apati moun 

ki fèt nan lane 1938 oswa aprè sa, laj sa a te ogmante 

gradyèlman jiskaske l te rive nan 67 an pou moun ki 

te fèt aprè 1959. Pa egzanp, laj pou retrèt konplè pou 

moun ki te fèt nan lane 1943 jiska 1954 se 66 an.

Èske ou retrete vrèman?

Lè ou ap aplike pou benefis Sekirite Sosyal ou, 

gen plizyè sitiyasyon ki mande ke ou founi plis 

enfòmasyon, ansanm ak prèv, pou rive detèmine 

nivo retrèt ou. Pa egzanp, gen kesyon adisyonèl ki ka 

apwopriye si ou —

Patisipe nan yon biznis familyal, epi se yon lòt 

manm fanmi a ki ranpli tout responsabilite ou yo 

oswa kèk ladan yo;

Ap kontinye rann sèvis nan biznis la, men ou ap 

touche yon salè ki redwi;

Nan yon pozisyon pou ou kontwole salè ou;

Toujou posede tout biznis la oswa yon pòsyon nan 

biznis la, epi ou posede aksyon ladan li, oswa ou 

Pataje salè ou avèk lòt moun (kidonk, ou separe 

ansyen salè ou ant ou menm ak moun ki marye avèk 

ou a, oswa pitit ou; pa egzanp).

Gen prèv anplis ki ka nesesè

Anplis aplikasyon pou benefis retrèt la, n ap mande 

ou pou ou ban nou enfòmasyon sou plan retrèt ou yo. 

Nou ka mande ou pou ranpli yon Self-Employment/

Corporate Officer Questionnaire (Fòm SSA-4184 

Kesyonè Responsab Konpayi/Travay Endepandan), 

pou ban nou enfòmasyon nou bezwen pou detèmine 

si ou retrete. Nou ka mande ou lòt dokiman tou, 

tankou fòm taks pèsonèl ou ak fòm taks biznis la, 

regleman biznis la, kontra transfè aksyon biznis la ak 

prèv demisyon ou. Nou peye atansyon espesyal nan 

sitiyasyon kote salè ou te diminye men ou resevwa 

konpansasyon sou yon lòt fòm. Sa ka enkli yon 

ogmantasyon nan dividann ou, yon ogmantasyon nan 

salè pou yon lòt manm fanmi ou (san responsabilite li 

pa chanje), peman lwaye ki egzajere, oswa ranbousman 

prè ak depans pou biznis la ki san eksplikasyon.
Kisa nou konsidere kòm salè

Lè ou kontinye ap resevwa konpansasyon nan 

biznis la, nou konsidere ki kalite travay ou te fè ak ki 

kantite lajan ou te touche pandan ou t ap travay, epi 

nou konpare li avèk travay ou ak salè ou apre ou “pran 

retrèt ou.” Nou detèmine valè ki rezonab pou sèvis 

ou fè pou biznis la, selon tan ou pase nan biznis la 

avèk kalite sèvis yo, epi nou konpare yo avèk revni ou 

resevwa. Si nou deside valè sèvis ou depase salè ou, 

nou dwe detèmine yon kantite dola pou sèvis sa yo, 

epi nou dwe konpare li avèk limit salè anyèl Sekirite 

Sosyal ou. 

Epitou, si nou detèmine ou pa retrete epi salè ou 

rapòte a pi piti pase sa ou te touche, nou gen dwa pou 

ajiste dosye salè Sekirite Sosyal ou. Nou ka avèti Sèvis 

Enpo sou Revni Ameriken (Internal Revenue Service) 

tou, pou li ka detèmine si lajan taks ou dwe ajiste tou.

Yon egzanp

Men yon egzanp ki dekri yon sitiyasyon ki mande 

yon gwo antrevi ak anpil dokiman, paske moun nan 

pran retrèt nan yon biznis oswa yon sosyete fanmi 

li posede. Msye Jean-Baptiste posede yon magazen 

mèb, l ap dirije magazen li, epi li deside pou li aplike 

pou benefis Sekirite Sosyal. Li deside nonme madanm 

li kòm manadjè, malgre li gen entansyon kontinye 

kontwole epi jere biznis la. N ap bezwen konpare salè 

li avèk nivo travay li te fè anvan li te nonme madanm li 

kòm manadjè. 

Si nou aprann “retrèt” Msye Jean-Baptiste la se 

senpleman yon tranzaksyon sou papye pou transfere 

salè li bay madanm li, san pa gen rediksyon vre nan 

sèvis li founi nan biznis la, nou ka ajiste dosye salè li 

pou reprezante patisipasyon li nan biznis la, epi nou 

ka peye li benefis selon dosye ki ajiste a. Nou ka raple 

Msye Jean-Baptiste ke si li vle kontinye travay epi 

resevwa benefis Sekirite Sosyal li, kantite lajan salè li 

dwe dakò avèk kantite travay li fè.

Premye kontak ou avèk biwo Sekirite 

Sosyal enpòtan

Ou ta dwe verifye avèk Sekirite Sosyal anvan 

ou aplike pou benefis yo, pou asire ke ou konnen ki 

dokiman ou ap bezwen. Sonje, si ou poko gen tout laj 

pou pran retrèt konplè ou, ou dwe pran “retrèt” ou nan 

biznis ou, pou ou ka resevwa benefis “retrèt” ou nan 

Sekirite Sosyal—oswa, ou dwe omwen fè yon gwo 

diminisyon nan patisipasyon ou nan biznis la, epitou 

ou dwe kite salè ou nan limit ke nou eksplike deja a. Sa 

ap pèmèt nou peye ou enpe oswa tout benefis Sekirite 

Sosyal ou.

Kontakte Sekirite Sosyal

Pou plis enfòmasyon epi pou jwenn kopi 

piblikasyon nou yo, vizite wèbsayt nou nan 

www.socialsecurity.gov oswa rele gratis nan 

nimewo telefòn 1-800-772-1213 (pou moun ki pa 

tande oswa ki tande di, rele nan nimewo TTY nou 

a, 1-800-325-0778). Nou trete tout apèl yo avèk 

konfidansyalite. Nou ka reponn kesyon espesifik yo, 

nan lè 7 dimaten jiska 7 diswa, lendi pou vandredi. 

Nou kapab jwenn yon entèprèt pou w gratis ki pral 

pran telefòn la oswa ki kapab vini nan biwo lokal 

nou.Nou bay enfòmasyon tou nan yon sèvis telefòn 

otomatik ki fonksyone 24 èdtan pa jou. 

Nou vle asire tou ke ou resevwa bon jan 

enfòmasyon avèk jantiyès. Se pou rezon sa a genyen 

yon dezyèm reprezantan Sekirite Sosyal pou kontwole 

kèk apèl telefonik.

Social Security Administration

SSA Publication No. 05-10038-HC

When You Retire From Your Own Business:

 What You Need To Know (Haitian-Creole)

January 2008